《寄题飞泉洞二首 其二》
明代·卢龙云

峡寺飞来久，泉应与寺同。洞迷芳草径，林递落花风。

谷静闻莺响，山幽望桂丛。探奇争载酒，倚杖见晴虹。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。